लाभ में गिरावट के लिए जापान में मार्च में भूकंप और उसके बाद उठी जानलेवा सुनामी लहरों को बताया जा रहा है.जून में ख़त्म हुई तिमाही में टोयोटा का मुनाफ़ा घटकर एक करोड़ 42 लाख डॉलर रह गया है.  इस तिमाही में प्राकृतिक आपदाओं के कारण टोयोटा को अपने वाहनों में इस्तेमाल होने वाले स्पेयर पार्ट्स की उपलब्धता में दिक्कतों का सामना करना पड़ा था.वित्तीय वर्ष की पहली तिमाही में बिक्री में कमी के बावजूद टोयोटा ने पूरे के लिए बिक्री और मुनाफ़े  के अनुमान में बढ़ोतरी होने की संभावना जताई है.कंपनी ने कहा है कि वो सुनामी के दुष्प्रभावों से उम्मीद से बेहतर ढंग से निबट रही है.टोयोटा ने कहा कि उसे इस वित्तीय वर्ष 70 लाख 60 हज़ार गाड़ियां बेचने की उम्मीद है.कंपनी इस वर्ष जापान में 40 हज़ार अस्थाई कर्मचारियों को नौकरी देगी ताकि उत्पादन में हुए नुकसान की भरपाई हो सके.कंपनी ने कहा है कि सुनामी के अलावा उसे जापानी मुद्रा येन के उतार-चढ़ाव का भा नुकसान हुआ है.टोयोटा अपने कुल उत्पादन की आधे से अधिक गाड़ियां देश के बाहर भेजता है और ऐसे जापानी मुद्रा में उतार-चढ़ाव से उसकी बैलेंस शीट प्रभावित होती है.